แนวโน้มหุ้นปรับขึ้นกรอบแคบตามภูมิภาค
นักวิเคราะห์ฯ คาดตลาดหุ้นไทยเช้านี้ปรับขึ้นในกรอบแคบตามตลาดภูมิภาค ยังไร้ประเด็นลบจากฝั่งยุโรป ยังลุ้นงบฯบจ.-น้ำมันหนุน
8 ส.ค. 2555

นักวิเคราะห์ฯ คาดตลาดหุ้นไทยเช้านี้ปรับขึ้นในกรอบแคบตามตลาดภูมิภาค ยังไร้ประเด็นลบจากฝั่งยุโรป ยังลุ้นงบฯบจ.-น้ำมันหนุน
นายอภิชาติ ผู้บรรเจิดกุล ผู้อำนวยการสายงานวิเคราะห์เชิงกลยุทธ์ สำนักวิจัยทิสโก้ กล่าวว่า ตลาดหุ้นไทยเช้านี้น่าจะปรับตัวขึ้นในกรอบแคบ ซึ่งเป็นไปในทิศทางเดียวกับตลาดหุ้นอื่นในภูมิภาคเอเชีย เนื่องจากสถานการณ์ในยุโรปยังไม่มีข่าวร้ายออกมาเพิ่มเติม อาจมีเรื่อง S&amp;P ลดเครดิตกรีซและปรับมุมมองเป็นเชิงลบ แต่ก็ไม่มีผลมากนัก เพราะกรีซก็มีเครดิตที่เป็นลบอยู่แล้ว มีเพียงความคาดหวังของธนาคารกลางยุโรป(ECB)ที่อาจมีมาตราการออกมาแก้ปัญหาวิกฤติเพิ่มเติมเร็วๆนี้ 
ช่วงนี้เป็นเรื่องของการเก็งกำไรรายหุ้นรายตัวที่คาดว่าจะประกาศกำไรไตรมาส 2/55 ออกมาดี รวมทั้งกลุ่มพลังงาน ปิโตรเคมี หลังจากราคาน้ำมันเพิ่มขึ้นต่อเนื่อง
พร้อมให้กรอบการแกว่งที่ 1,215-1,220 จุด แนวรับ 1,200 จุดบวก/ลบเล็กน้อย